**Anexa 3 la** **OMIPE nr. 737/11.03.2024**

# **(Anexa 10 Grila de verificare în etapa de contractare la GS aprobat prin OMIPE nr. 4003/2023, cu modificările și completările ulterioare)**

# Grila de verificare în etapa de contractare

|  |  |  |  |
| --- | --- | --- | --- |
| **Nr. crt.** | **Criteriu verificare** | **Da/Nu/**  **Nu este cazul** | **Observații** |
| **A** | **Existența și conformitatea documentelor obligatorii solicitate pentru etapa de contractare** | | |
| 1 | În cazul în care cererile de finanțare implică realizarea de lucrări cu autorizație de construire, se va depune acest document, în termen de valabilitate și emis pentru obiectivele de investiție corespunzătoare ale proiectului |  | Dacă împreună cu cererea de finanțare se depune autorizația de construire valabilă la data depunerii cererii de finanțare, emisă pentru solicitant pentru obiectivul de investiții vizat de cererea de finanțare, nu este necesară şi nu se solicită depunerea altor avize, acorduri, certificate, autorizații sau a altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia.  În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire şi corespondența cu obiectivul finanțat şi la semnarea contractului de finanţare, după caz.  În cazul în care, din cuprinsul autorizației de construire nu rezultă aceste elemente în clar și/sau imobilele pentru care sunt autorizate lucrările de construire, AMPTJ/OIPTJ își rezervă dreptul de a solicita documentele care demonstrează drepturile reale principale solicitate în conformitate cu prevederile prezentului ghid. |
| 2 | Pentru apelurile de proiecte noi, acolo unde cererile de finanțare nu implică realizarea de lucrări cu autorizație de construire, solicitantul va depune în etapa de contractare documentele care atestă drepturile solicitate prin Ghidul solicitantului pentru obiectivele de investiții corespunzătoare |  | Documentele respective sunt cele care conform prevederilor legale în vigoare fac dovada transferului dreptului invocat în patrimoniul solicitantului.  Astfel se va depune, după caz:   * oricare dintre actele admise de lege ce atestă dreptul de proprietate și celelalte drepturile reale principale (dreptul de superficie; dreptul de uzufruct; dreptul de uz; dreptul de administrare; dreptul de concesiune; dreptul de folosinţă) - copie act de proprietate /donație/ contract de superficie/ contract de uzufruct/ contract de concesiune/contract de folosință/ pe durata proiectului şi durata de sustenabilitate a proiectului, etc. * Extrase de carte funciară pentru informare emise cu maxim 30 de zile înainte de transmiterea acestora prin MYSMIS   În cazul în care în cadrul unui proiect există atât obiective de investiție pentru care este depusă autorizația de construire cât și obiective de investiție pentru care acest document nu este încă emis, se vor avea în vedere atât documentele menționate ambele puncte de mai sus, după caz.  Neclarificarea drepturilor reale/de creanță solicitate prin prezentul ghid, în termenii stabiliți de acesta, conduce la respingerea proiectului de la finanțare/rezilierea contractului de finanțare. |
| 3 | Declarațiile pe proprie răspundere actualizate |  | Se vor verifica declarațiile pe propria răspundere actualizate, dacă au suferit modificări față de momentul depunerii cererii de finanțare. |
| 4 | Hotărâre organe statutare privind aprobarea cofinanțării proiectului (cheltuieli eligibile şi neeligibile și eventuale cheltuieli neprevăzute, inclusiv TVA acolo unde este cazul, precum și cheltuielile de mentenanță, operare pe perioada de durabilitate a investiției) |  | Hotărârea organelor statutare privind aprobarea cofinanțării proiectului trebuie să cuprindă referiri la toate informațiile solicitate (cheltuieli eligibile şi neeligibile și eventuale, cheltuieli suplimentare, inclusiv TVA acolo unde este cazul, precum și cheltuielile de întreținere, mentenanță, operare pe perioada de durabilitate a investiției) |
| 5 | Scrisoare de confort angajantă și/sau alte documente cu titlu probatoriu |  | Se va verifica existența uneia din următoarele documente: extras de cont bancar, dovada unei linii/ contract de credit emise de bancă/ instituție financiar bancară, în conformitate cu Ghidul solicitantului prin care să se facă dovada posibilității solicitantului de a asigura cofinanțarea cheltuielilor eligibile/neeligibile/TVA, după caz.  Prevederea trebuie interpretată în sensul demonstrării capacității solicitantului de a asigura toate contribuțiile acestuia asociate cheltuielilor eligibile și neeligibile în conformitate cu bugetul proiectului  Pentru proiectele care vor fi selectate in urma evaluării AM această scrisoare va fi reconfirmată si prelungită, dacă este cazul. |
| 6 | Certificarea EMAS (Sistemul European de Management de Mediu și Audit) ori alternativ ISO 14.001, dacă este cazul |  | Solicitantul deține o certificare EMAS / ISO 14001 validă la data depunerii cererii de finanțare. |
| 7 | Planul de monitorizare a proiectului |  | Se va avea în vedere modelul din Anexa 8 la Ghidul solicitantului |
| 8 | Graficul de rambursare/plăți |  | Graficul menționat este un document obligatoriu solicitat în etapa de contractare care conține calendarul estimat pentru transmiterea cererilor respective și corelarea cu valoarea nerambursabilă solicitată în cadrul proiectului.  Beneficiarul are obligația de a respecta graficul prefinanțare/plată/rambursare, precum și de actualizare a acestuia în funcție de sumele decontate pentru un management financiar eficient în cadrul contractului de finanțare. |
| 9 | Certificate de atestare fiscală, referitoare la obligațiile de plată la bugetul local și bugetul de stat |  | Certificatele de atestare fiscală referitoare la obligațiile de plată la bugetul local și bugetul de stat trebuie să fie în termenul de valabilitate. Solicitantul trebuie să fi achitat obligațiile de plată nete către bugetul de stat și respectiv bugetul local în conformitate cu prevederile legale în vigoare  În cazul în care va fi disponibilă facilitatea privind interogarea bazelor de date electronice, AMPTJ/OIPTJ nu va solicita certificatele și va realiza verificările conform prevederilor Ghidului solicitantului, solicitantul la finanțare exprimându-și acordul cu privire la aceste aspecte prin transmiterea cererii de finanțare. |
| 10 | Certificatul de cazier fiscal al solicitantului |  | Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal, cu modificările și completările ulterioare.  În cazul în care va fi disponibilă facilitatea privind interogarea bazelor de date electronice, AMPTJ/OIPTJ nu va solicita certificatul și va realiza verificările conform prevederilor Ghidului solicitantului, solicitantul la finanțare exprimându-și acordul cu privire la aceste aspecte prin transmiterea cererii de finanțare |
| 11 | Certificat de cazier judiciar al reprezentantului legal al solicitantului |  | Se va verifica existența certificatului de cazier judiciar al reprezentantului legal al solicitantului, conform Legii nr. 290/2004 privind cazierul judiciar, republicată, cu modificările şi completările ulterioare.  În cazul în care va fi disponibilă facilitatea privind interogarea bazelor de date electronice, AMPTJ/OIPTJ nu va solicita certificatul și va realiza verificările conform prevederilor Ghidului solicitantului, solicitantul la finanțare exprimându-și acordul cu privire la aceste aspecte prin transmiterea cererii de finanțare |
| 12 | Actul de împuternicire pentru semnare contract, dacă este cazul |  | Documentul este obligatoriu doar în cazul împuternicirii pentru semnarea contractului de finanțare. |
| 13 | Declarație cu privire la orice ajutor de minimis primit în ultimii 3 ani, în cazul căruia se aplică Regulamentul (UE) nr. 2023/2831 sau alte regulamente de minimis. |  | Declarația este emisă în acord cu prevederile Regulamentului (UE) nr. 2023/2831.  În etapa de contractare se va lua în considerare valoarea totală a ajutoarelor de minimis acordate în ultimii 3 ani, faptul că suma totală a ajutoarelor nu depășește plafonul de minimis și că se respectă toate condițiile prevăzute de Regulamentul (UE) nr. 2023/2831. În cazul în care prin acordarea de noi ajutoare s-ar depăși plafonul de minimis, respectivul ajutor nou nu beneficiază de dispozițiile Regulamentului de minimis.  Se va avea în vedere și ca solicitantul să nu fie subiectul unei decizii de recuperare a unui ajutor de minimis ce nu a fost deja executată și creanța nu a fost integral recuperată, fiind solicitate dovezi în acest sens. |
| 14 | Alte documente (se vor preciza punctual, după caz) |  | În cazul în care anumite documente își pierd valabilitatea pe parcursul procesului de evaluare sau prezintă erori materiale, AMPTJ/OI PTJ va solicita retransmiterea acestora în etapa de contractare. |
| **B** | **Respectarea condițiilor de eligibilitate** | | |
| **B.1** | **Eligibilitatea solicitantului** | | |
| 1 | Solicitantul este o societate constituită în baza Legii nr. 31/1990 privind societățile, cu modificările și completările ulterioare sau în baza Legii nr. 1/2005 privind organizarea şi funcţionarea cooperaţiei, cu modificările și completările ulterioare, după caz |  | Documente justificative: Act constitutiv, contract de societate, statut, în formă consolidată (care cuprinde toate modificările efectuate de la înfiinţarea solicitantului, până la depunerea cererii de finanţare). Informațiile din documentele statutare trebuie să corespundă cu informațiile ce reies din Certificatul constatator ONRC |
| 2 | Societatea a fost înființată cel târziu la data de 31 decembrie 2021 și nu a avut activitatea suspendată temporar oricând în anul curent depunerii cererii de finanțare și în anul fiscal anterior etapei de contractare în conformitate cu informațiile preluate de la Oficiul Național al Registrului Comerţului (ONRC) |  | Documente justificative: Certificatul constatator și Furnizare informații extinse, emise de Oficiul Registrului Comerţului de pe lângă tribunalul unde îşi are sediul solicitantul, ori prin serviciul InfoCert.  Certificatul ONRC asigură opozabilitatea informațiilor față de terți, iar situația statutară a întreprinderii va fi analizată în funcție de opozabilitatea informațiilor din documentele ONRC. Documentele depuse trebuie să fie emise cu cel mult 30 de zile calendaristice înainte de data transmiterii cererii de finanțare. Documentele depuse trebuie să fie emise cu cel mult 30 de zile calendaristice înainte de data transmiterii cererii de finanțare.  Sucursalele, agențiile, reprezentanțele sau alte unități fără personalitate juridică nu sunt eligibile.  În situația în care, este posibilă obținerea documentului de către AM/OI certificatul constatator nu va mai fi un document obligatoriu. |
| 3 | Societatea a înregistrat profit din exploatare (>0 lei) în anul fiscal anterior deschiderii apelului de proiecte |  | Profitul din exploatare se referă la întreaga activitate a societății. Criteriul se menține și în etapa de contractare dacă intervine pe parcursul procesului de evaluare, selecție și contractare încheierea unui nou an fiscal. |
| 4 | Solicitantul se încadrează în categoria întreprinderilor mici sau mijlocii, în sensul prevederilor art. 4, alin. (1) din Legea nr. 346/2004 privind stimularea înființării și dezvoltării IMM-urilor întreprinderilor mici și mijlocii, cu modificările și completările ulterioare, precum și cu prevederile Anexei I Definiția IMM-urilor la Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările si completările ulterioare, atât la data solicitării finanțării (i.e. data depunerii cererii de finanțare), cât și la data acordării finanțării (i.e. data semnării contractului de finanțare). |  | În conformitate cu Legea nr. 346/2004 privind stimularea înființării şi dezvoltării IMM, întreprinderilor mici și mijlocii, cu modificările şi completările ulterioare și Regulamentul (UE) nr. 651/2014, întreprinderile mici şi mijlocii se clasifică, în funcție de numărul mediu anual de salariați şi de cifra de afaceri anuală netă sau de activele totale pe care le dețin, în următoarele categorii:  - întreprindere mijlocie are mai puțin de 250 de salariați şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depășesc echivalentul în lei a 43 milioane euro  - întreprindere mică are mai puțin de 50 de salariați şi realizează o cifră de afaceri anuală netă sau deţin active totale de până la 10 milioane euro, echivalent în lei  - microîntreprindere are mai puțin de 10 salariați şi realizează o cifră de afaceri anuală netă sau deține active totale de până la 2 milioane euro, echivalent în lei;  Se recomandă o atenție sporită în aplicarea corectă a prevederilor Legii 346/2004, cu modificările și completările ulterioare, în special în ceea ce privește identificarea întreprinderilor partenere și/sau legate cu întreprinderea solicitantă. Încadrarea datelor solicitantului (a numărului mediu anual de salariați şi a cifrei de afaceri anuale nete/ activelor totale) în pragurile prevăzute pentru categoria IMM-urilor se verifică abia după luarea în calcul a datelor aferente tuturor întreprinderilor partenere şi ale celor legate cu întreprinderea solicitantă, identificate conform legii.  Datele utilizate pentru calculul numărului mediu anual de salariaţi, cifra de afaceri netă anuală şi activele totale sunt cele raportate în situațiile financiare, aprobate de adunarea generală a acționarilor sau asociaților conform art. 6 alin (1) din Legea nr. 346/2004.  Este riscul solicitantului în cazul în care condițiile nu sunt menținute, acesta devenind ne-eligibil pentru obținerea finanțării în cadrul prezentului apel, inclusiv în cazul în care se schimbă încadrarea în întreprindere mare.  De asemenea, în cazul în care în cadrul procesului de evaluare, selecție, contractare se încheie un an fiscal, solicitantul va actualiza informațiile legate de situațiile financiare, încadrarea în diferitele categorii de întreprinderi.  Menținerea încadrării în categoria IMM este obligatorie până la momentul acordării ajutorului de stat, respectiv intrarea în vigoare a contractului de finanțare.  De asemenea, modificarea încadrării în categoria IMM din perspectiva criteriilor aplicabile pe Codul Fiscal, ca urmare a realizării proiectului, în special din perspectiva impozitării și a cheltuielilor, dar și din perspectiva creșterii activității și cifrei de afaceri ca urmare a proiectului, vor fi luate în considerare ca și premise în realizarea proiecțiilor financiare conform modelului de plan de afaceri și a machetei financiare asociate. |
| 5 | Declarația privind încadrarea în categoriile IMM identifică întreprinderile partenere și legate, după caz, iar datele cumulate sunt calculate în mod corespunzător, luând în considerare datele întreprinderilor partenere și legate |  |  |
| 6 | Dacă solicitantul formează o întreprindere unică cu alte întreprinderi, în sensul Regulamentului (UE) nr. 2023/2831 din 13 decembrie 2023 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, acestea sunt identificate în mod corespunzător în Cererea de finantare în secțiunea ce cuprinde informații referitoare la entitatea juridică |  |  |
| 7 | Dacă solicitantul și întreprinderile cu care acesta formează o întreprindere unică, în sensul Regulamentului (UE) nr. 2023/2831 din 13 decembrie 2023 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, au beneficiat de ajutoare de stat (inclusiv ajutoare de minimis) în ultimii 3 ani, acestea sunt detaliate corespunzător în secțiuneareferitoare la finanțări anterioare/asistență acordată anterior. |  |  |
| 8 | Solicitantul a înregistrat un număr mediu de salariați de cel puțin 1, în anul fiscal anterior deschiderii apelului de proiecte |  | Păstrarea numărului mediu minim de salariați cel puțin la nivelul înregistrat în exercițiul financiar anterior deschiderii apelului de proiecte (condiție de eligibilitate aplicabilă pe tot parcursul perioadei de evaluare, selecție, contractare, implementare și respectiv pe perioada în care trebuie menținut caracterul durabil al investiției 3/5 ani, după caz de la efectuarea plății finale în cadrul contractului de finanțare sau în termenul prevăzut de ajutorul de stat, oricare intervine ultimul). Dacă în anul fiscal care se încheie pe parcursul proces ului de evaluare, selecție și contractare numărul mediu de salariați de minim 1 nu este menținut, proiectul se respinge de la finanțare. |
| 9 | Solicitantul se angajează și demonstrează că poate să suporte din surse proprii, care nu fac obiectul nici unui alt ajutor de stat/minimis, cofinanțarea prevăzută de ghidul solicitantului atât pentru cheltuielile eligibile, neeligibile, costurile suplimentare ce pot fi generate de proiect pe parcursul implementării, costurile de întreținere, operare și mentenanță a investiției pe toată durata de durabilitate a proiectului |  | În etapa de contractare, solicitantul va prezenta scrisoarea de confort angajantă (emisă de instituție bancară) și/sau alte documente cu titlu probatoriu, respectiv un document din următoarele: extras de cont bancar, dovada unei linii/ contract de credit emise de bancă/ instituție financiar bancară prin care să se facă dovada posibilității solicitantului de a asigura cofinanțarea cheltuielilor eligibile/neeligibile/TVA, după caz. Prevederea trebuie interpretată în sensul demonstrării capacității solicitantului de a asigura toate contribuțiile acestuia asociate cheltuielilor eligibile și ne-eligibile în conformitate cu bugetul proiectului.  Solicitantul trebuie să facă dovada că nu are obligații de plată nete neachitate în termen, către bugetul consolidat al statului și respectiv bugetul local și nu are fapte înscrise în cazierul fiscal pentru toate punctele sale de lucru situate pe raza unor unități administrativ teritoriale diferite.  Sustenabilitatea financiară a investiției trebuie să reiasă inclusiv din Macheta anexă la Planul de afaceri (Anexa 5) – calculul fluxului de numerar net cumulat, care trebuie să fie pozitiv pe toata durata analizei investiției, analizat pentru fiecare an în parte. |
| 10 | Solicitantul şi/sau reprezentantul său legal, după caz, nu se încadrează în niciuna din situaţiile de excludere în conformitate cu Declarația unică |  | Pe lângă situațiile de excludere din Declarația unică se regăsesc și situații de angajament pentru care declarația respectivă și transmiterea cererii de finanțare în MYSMIS reprezintă angajamentul ferm al solicitantul pe întregul proces de evaluare, selecție, contractare, implementare, durabilitate. Orice acțiune a solicitantului care poate fi interpretată în sensul unui act de administrare/dispoziție care ar putea contraveni celor angajate prin declarația unică poate conduce la respingerea proiectului de la finanțare/rezilierea contractului de finanțare, după caz. |
| 11 | Demonstrarea drepturilor asupra imobilului, obiect al proiectului identificat ca locul de implementare a acestuia, drepturi necesare pentru obținerea autorizației de construire pentru construcții definitive/provizorii, după caz, în conformitate cu prevederile Legii nr. 50/1991, republicată privind autorizarea executării lucrărilor de construcție, cu modificările și completările ulterioare, în condițiile prevăzute de ghidul solicitantului și prevederile legale aplicabile. |  | Documentele de proprietate, respectiv documentele care dovedesc drepturile asupra bunurilor imobile identificate ca loc de implementare a proiectului sunt depuse de către solicitant, în condițiile prevăzute la secțiunea 5.1.2 punctul 6 a Ghidului solicitantului.  Solicitantul declară de asemenea, pe propria răspundere, odată cu întocmirea declarației unice, că deține drepturile solicitate mai jos asupra bunurilor imobile care fac obiectul cererii de finanțare:  În conformitate cu prevederile Codului Civil, art 551 drepturile reale principale, aplicabile în cadrul prezentului ghid sunt:  1. dreptul de proprietate;  2. dreptul de superficie;  3. dreptul de uzufruct;  4. dreptul de uz;  5. dreptul de abitaţie;  6. dreptul de servitute;  7. dreptul de administrare;  8. dreptul de concesiune;  9. dreptul de folosinţă;  10. alte drepturi cărora legea le recunoaşte acest caracter.  Aceste aspecte trebuie coroborate cu prevederile Legii nr. 50/1991, republicată, privind autorizarea executării lucrărilor de construcție pentru posibilitatea de a obține autorizația de construire pentru obiectivele de investiție a proiectelor, acolo unde este cazul. Pe lângă cele anterior menționate pentru proiectele pentru care nu este necesară emiterea autorizației de construire se acceptă și dreptul de folosință ce rezultă din contractele de închiriere și comodat.  Pentru toate situațiile , imobilul (teren și/sau clădiri) nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti; nu face obiectul revendicărilor potrivit unor legi speciale în materie sau dreptului comun. |
| 12 | Ca regulă generală, criteriile de eligibilitate pentru solicitant trebuie îndeplinite începând cu data depunerii cererii de finanțare, pe întreg procesul de evaluare, selecție, contractare, implementare, monitorizare, durabilitate, cu excepțiile prevăzute în cadrul secțiunii 5 la ghidul solicitantului și respectiv ale contractului de finanțare.  Solicitantul declară în criteriile de mai jos se vor respecta astfel:   * Criteriile de eligibilitate și de selecție care privesc aspecte legate de anul de referință al situațiilor fiscale se referă la anul fiscal anterior deschiderii apelului de depunere de proiecte. Prin excepție, criteriile de eligibilitate se verifică în procesul de evaluare, selecție și contractare, dacă pe parcursul procesului de evaluare, selecție și contractare intervine încheierea unui nou an fiscal. În acest sens, solicitantul declară pe proprie răspundere că, în anul fiscal care a intervenit pe parcursul procesului de evaluare, selecție și contractare sunt îndeplinite următoarele criterii de eligibilitate:   -numărul minim mediu de salariați obligatoriu;  -profit din exploatare >0;  -nu a avut activitatea suspendată în anul fiscal respectiv;  -neîncadrarea solicitantului în categoria întreprinderilor în dificultate;  -înregistrarea unui număr mediu de salariați, care să nu difere în minus, față de valoarea înregistrată în anul fiscal anterior deschiderii apelului de proiecte, după cum urmează[[1]](#footnote-1):  - cu nu mai mult de 20% pentru categoria microîntreprindere;  - cu nu mai mult de 15% pentru categoria întreprindere mică;  - cu nu mai mult de 10% pentru categoria întreprindere mijlocie.  Notă:  În cazul în care solicitantul înregistrează un număr mediu de salariați mai mare decât cel din anul fiscal anterior deschiderii apelului de proiecte, proiectul râmâne eligibil, însă aceste locuri de muncă nu pot fi asociate investiției inițiale finanțate prin apelul de proiecte.  În cazul în care pe parcursul procesului de evaluare, selecție și contractare intervin mai mulți ani fiscali, condițiile de mai sus trebuie respectate pentru fiecare dintre ani. Angajamentul solicitantului cu privire la numărul de locuri de muncă nou create se va actualiza, în etapa de contractare prin raportare la numărul mediu de salariați din anul anterior etapei respective, cu menținerea cuantumului inițial asumat privind numărul de locuri de muncă nou create.  AM PTJ/OI poate solicita situațiile financiare aferente anului fiscal intervenit pe parcursul procesului de evaluare, selecție și contractare.   * criteriul de eligibilitate a proiectului referitor la valoarea minimă a finanțării nerambursabile solicitate, a cărui respectare este obligatorie doar până la momentul încheierii contractului de finanțare, inclusiv.   **Atenție!**  Modificarea valorii finanțării nerambursabile pe parcursul perioadei de implementare nu poate conduce la modificarea angajamentului solicitantului cu privire la numărul minim de locuri de muncă propuse a fi create și/sau a celor pentru care s-a angajat suplimentar, conform grilei de evaluare tehnico-financiare.  Documentele care demonstrează îndeplinirea criteriilor de eligibilitate, indiferent de data la care sunt solicitate a fi transmise/depuse trebuie să demonstreze îndeplinirea criteriilor conform prevederilor anterior menționate și a prezentului capitol. |  | **Prin excepție,** modificarea încadrării solicitantului într-o altă categorie de IMM față de momentul depunerii cererii de finanțare nu va conduce la respingerea proiectului, ci în etapa de contractare se va solicita reducerea intensității ajutorului de stat regional, corespunzător. De asemenea, pentru proiectele pentru care nu este necesară obținerea autorizației de construire în conformitate cu prevederile legale în vigoare, solicitantul declară că urmează să dețină drepturile asociate imobilului necesare implementării proiectului și asigurării caracterului durabil, și că respectă regimul juridic aferent sarcinilor, prin raportare la legislația în vigoare, la data demarării etapei de contractare. AMPTJ/OI verifică, în etapa de contractare respectarea acestor condiții.  În situația în care intervine un nou an fiscal pe perioada procesului de evaluare, selecție și contractare, în etapa de contractare se va verifica ca solicitantul să nu devină neeligibil prin încadrarea solicitantului în categoria întreprinderilor mari.  De asemenea, încadrarea solicitantului în categoria de întreprindere de la momentul acordării ajutorului de stat nu trebuie menținută pe perioada de implementare, durabilitate a investiției, dacă nu este rezultatul unei condiții artificiale ce a fost creată pentru obținerea finanțării.  În plus,  Criteriile de eligibilitate, evaluare și selecție sunt aprobate prin decizia CMPTJ nr. 8/16.10.2023, publicată la adresa https://mfe.gov.ro/ptj-21-27/  Criteriile de eligibilitate și selecție asigură faptul că operațiunile sunt prioritizate, astfel încât să se maximizeze contribuția finanțării din partea Uniunii la îndeplinirea obiectivelor programului. |
| **B.2** | **Eligibilitatea proiectului** | | |
| 1 | Încadrarea investiției în obiectivul programului, a priorității și acțiunii pentru care se lansează apelurile de proiecte prevăzute de Ghid  a) Investițiile propuse trebuie să fie investiții inițiale, în conformitate cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare, să fie o investiție în active corporale și necorporale legat de una sau mai multe din următoarele activități:  - crearea unei unități noi;  - extinderea capacității unei unități existente;  - diversificarea producției unei unități prin produse/servicii care nu au fost fabricate/prestate anterior în unitate;  - o schimbare fundamentală a procesului general de producție a produsului (produselor) sau a prestării generale a serviciului (serviciilor) vizat(e) de investiția în unitate, în sensul prezentului ghid, cu scopul reconversiei economice pentru o economie verde.  b) Investițiile propuse trebuie să implice investiții productive și să demonstreze crearea de noi locuri de muncă durabile |  | a) Pentru detalii legate de investiția inițială a se vedea prevederile din Ghid.  Este eligibilă inclusiv reconversia unui imobil existent neutilizat și dotarea acestuia cu active corporale și necorporale, în scopul creării/ extinderii/ diversificării unei unități de producție/ prestare servicii. Prin ”imobil neutilizat” se înțelege acel imobil care nu a fost utilizat în nicio activitate, în anul curent depunerii cererii de finanțare și în ultimii doi ani calendaristici anteriori anului depunerii cererii de finanțare.  În contextul definirii investiției inițiale, ”unitate” are înțelesul de ”unitate de producție/prestare servicii”, nu de entitate juridică. Unitatea este orice loc fix, de afaceri sau de investiție, care servește activității unei întreprinderi. Unitatea individuală trebuie să fie autonomă, să nu se bazeze pe resurse tehnice comune cu o unitate existentă și să nu fie doar o extindere simplă a capacității de producție a unei unități existente. O unitate ar trebui să fie separată spațial, organizațional și funcțional și să fie caracterizată printr-un grad ridicat de autonomie.  Investiția inițială trebuie menținută în zona vizată de apel pe toată perioadă de implementare și durabilitate stipulată în contractul de finanțare, fiind permisă doar utilizarea ocazională în afara acestei zone (ex. utilizarea ocazională a echipamentelor mobile achiziționate prin proiect).  Orice investiție inițială demarată de același beneficiar (la nivel de grup) într-un interval de trei ani de la data de începere a lucrărilor la o altă investiție care beneficiază de ajutor în aceeași regiune de nivel 3 din Nomenclatorul comun al unităților teritoriale de statistică, este considerată ca făcând parte dintr-un proiect unic de investiții. În cazul în care un astfel de proiect unic de investiții este un proiect mare de investiții, valoarea totală a ajutoarelor pentru proiectul unic de investiții nu depășește valoarea ajutorului ajustat pentru proiecte mari de investiţii.  Proiect mare de investiţii înseamnă o investiție inițială cu costuri eligibile care depășesc 50 de milioane EUR, calculată la tarifele și cursul de schimb de la data acordării ajutorului.  b) Investițiile propuse trebuie să implice investiții productive și să demonstreze crearea de noi locuri de muncă durabile  În contextul PTJ, obiectivul specific al investiției productive trebuie să urmărească creșterea competitivității și productivității IMM-urilor, cu accent pe crearea locurilor de muncă de calitate, durabile, încadrarea persoanelor direct afectate de tranziție sau aparținând grupurilor vulnerabile (lucrători în economia informală, tineri, femei, reprezentanți ai minorităților etnice, persoane cu handicap) și îmbunătățirea ocupării.  Proiectul trebuie să conducă la crearea de noi locuri de muncă, direct legate de investiția finanțată, ce trebuie menținute pe o perioadă de cel puțin 3 ani de la plata finală în cadrul proiectului sau in termenul prevăzut de ajutorul de stat, oricare intervine ultimul, în zona vizată de apel. Excepție fac proiectele cu o valoare cuprinsă între 5.000.000 Euro -8.000.000 Euro, pentru care caracterul durabil va fi asigurat pentru o perioadă de 5 ani calculată de la plata finală în cadrul proiectului sau in termenul prevăzut de ajutorul de stat, oricare intervine ultimul, în zona vizată de apel.  În funcție de valoarea finanțării nerambursabile solicitate, numărul minim de locuri de muncă (exprimat ca echivalent normă întreagă, ENI) obligatoriu a fi realizat este de un loc de muncă nou creat la maximum 175.000 euro finanțare nerambursabilă solicitată, cu excepția proiectelor ce depășesc 5.000.000 Euro pentru care valoarea solicitată/loc de muncă creat este de 150.000 euro.  Obligația privind numărul minim de locuri de muncă nou create se menține indiferent de eventuala scădere a grantului ulterior depunerii cererii de finanțare (inclusiv pe perioada de implementare a proiectului).  În cadrul evaluării tehnice și financiare, se acordă punctaj pentru crearea de locuri de muncă suplimentare celor minim obligatorii.  Investiția trebuie să contribuie la realizarea unei tranziții juste prin crearea și menținerea de locuri de muncă sustenabile din punct de vedere al mediului, în special pentru persoanele afectate de procesul de tranziție la neutralitatea climatică la nivelul teritoriului, precum și pentru cele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap. Persoanele vizate pot fi direct afectate de procesul de tranziție prin pierderea locului de muncă sau pot fi indirect afectate de tranziție din cauza competențelor neadecvate sau insuficient adecvate cererii.  În acest sens, beneficiarul finanțării va avea obligația de a consulta AJOFM în procesul de recrutare, în vederea angajării de persoane afectate de procesul de tranziție, pentru toate locurile de muncă create prin proiect, precum și angajarea de persoane din categoriile de lucrătorii defavorizați, extrem de defavorizați și a lucrătorilor cu handicap. De asemenea, mai pot fi consultate și alte instituții și/sau organizații cu profil social care pot furniza informații legate de identificarea persoanelor defavorizate de la nivel local, cu mențiunea demonstrării derulării procesului de consultare.  Beneficiarul va trebui să demonstreze întreaga procedură urmată în consultarea AJOFM în procesul de recrutare și faptul că au fost prioritizate la angajare persoanele afectate direct/indirect de procesul de tranziție. Cel puțin 75% din totalul de locuri de muncă create prin proiect, trebuie să vizeze persoane cu domiciliu/reședința în zona vizată de apel. În mod excepțional se acceptă și persoane ce nu au domiciliul în zona vizată dacă demonstrează că au fost direct afectate de procesele de tranziție desfășurate in zonele vizate de apel sau au fost afectate de procesul de reconversie economică în zona vizată de apel. |
| 2 | Domeniul de activitate în care se realizează investiția |  | Prin apelurile de proiecte lansate se finanțează investiții numai în domeniile de activitate eligibile, cu condiția să nu fie excluse de prevederile Regulamentului (UE) 1060/2021, a Regulamentului (UE) nr. 1056/2021, a regulamentelor aplicabile în materia ajutorului de stat regional și respectiv de minimis, toate cu modificările și completările ulterioare și a analizei DNSH.  În cazul în care investiția presupune achiziția unui activ care, prin natura și funcțiile sale, poate fi exploatat în desfășurarea inclusiv a unor activități adiacente, ce aparțin unor domenii de activitate distincte/adiacente, domeniul vizat de proiect este reprezentat de ”domeniul principal”, respectiv domeniul în care bunul respectiv este utilizat în mod preponderent.  Proiectul este neeligibil dacă:   * se încadrează în situațiile de excludere conform art. 1 coroborat cu art. 13 din Regulamentul (UE) nr. 651/2014 al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările şi completările ulterioare; * vizează domeniile de activitate și tipurile de activități prevăzute de dispozițiile art. 1 al Regulamentului (UE) nr. 2023/2831 din 13 decembrie 2023 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis; * are ca activitate producția sau comerțul cu armament, muniție și material de război, în conformitate cu prevederile art. 346 din Tratatul privind funcționarea Uniunii Europene; * are ca activitate producția de energie regenerabilă din biomasă * alte domenii excluse conform metodologiei anexate și/sau analizei DNSH la nivel de program   În cazul în care o întreprindere își desfășoară activitatea atât în sectoarele excluse, cât și în sectoarele care intră în domeniul de aplicare al prezentului ghid, ajutoarele acordate pentru aceste ultime sectoare sau activități se vor acorda doar dacă beneficiarul se va asigura, prin mijloace corespunzătoare, precum separarea activităților, cât și a costurilor, că activitățile desfășurate în sectoarele excluse nu beneficiază de ajutoarele acordate.  Se va avea în vedere și corelarea cu prevederile Schemei de măsuri de ajutor de stat și de minimis pentru finanțarea investițiilor pentru dezvoltarea IMM care sprijină creșterea durabilă și crearea de locuri de muncă în cadrul Programului Tranziție Justă 2021-2027 aprobată. |
| 3 | Domeniul de activitate în care se realizează investiția - Solicitantul are domeniul de activitate eligibil vizat de investiție, înscris în obiectul de activitate |  | La depunerea cererii de finanțare, solicitantul trebuie să aibă deja domeniul/domeniile pentru care se acordă sprijin (clase CAEN) în vederea realizării investiției, înscris/e în obiectul de activitate (conform certificatului constatator ORC), indiferent dacă reprezintă activitatea principală sau secundară a întreprinderii.  De asemenea, se vor verifica si Anexele 1 și 2 la schema de masuri de ajutor de stat aplicabila. |
| 4 | Domeniul de activitate în care se realizează investiția - Solicitantul are domeniul de activitate eligibil vizat de investiție, autorizat la sediul (principal sau secundar) identificat ca loc de implementare a proiectului, cu excepția cazului în care cererea de finanțare presupune înființarea unui sediu secundar ori activarea într-un nou domeniu de activitate ca urmare a realizării investiției |  | La depunerea cererii de finanțare, solicitantul trebuie să aibă deja domeniul/domeniile de activitate eligibile vizat/e de investiție, autorizat/e la sediul (principal sau secundar) identificat ca loc de implementare a proiectului.  Domeniul/domeniile de activitate trebuie declarat/e și autorizat/e distinct la locul de implementare a proiectului.  Prin excepție, în cazul unei cereri de finanțare care presupune înființarea unui sediu secundar (punct de lucru) ori activarea într-un nou domeniu de activitate ca urmare a realizării investiției, solicitantul se va angaja (prin declarația unică) ca, până la finalizarea implementării proiectului, să înregistreze locul de implementare ca punct de lucru. |
| 5 | Locul de implementare - Unitatea de producție/ prestare servicii finanțată trebuie să fie localizată în zona vizată de apel |  | Zona vizată de investițiile asociate apelurilor de proiecte reprezintă teritoriul administrativ al județului corespunzător priorității. Prin excepție, pentru apelul de proiecte pentru investiții productive în IMM în județul Hunedoara, zona geografică vizată exclude teritoriul aferent unităților administrativ teritoriale ce fac parte din ITI Valea Jiului, fiind un apel dedicat pentru acesta.  În cazul apelului de proiecte aferent investițiilor productive pentru ITI Valea Jiului, locația de implementare a investiției este exclusiv cea asociată microregiunii Valea Jiului, în conformitate cu prevederile HG nr. 901/2022 privind aprobarea Strategiei de dezvoltare economică, socială și de mediu a Văii Jiului, pentru perioada 2022-2030, respectiv Orașul Uricani, Municipiul Lupeni, Municipiul Vulcan, Orașul Aninoasa, Municipiul Petroșani, Orașul Petrila, inclusiv satele aparținătoare.  La depunerea cererii de finanțare, solicitantul trebuie să aibă deja locul de implementare a proiectului înregistrat ca sediu principal sau secundar în zona vizată de apel și acesta trebuie să fie adecvat pentru implementarea proiectului.  Prin excepție, în situația unei cereri de finanțare care presupune înființarea unui sediu secundar ca urmare a realizării investiției, solicitantul se va angaja (prin Declarația unică) ca, până la finalizarea implementării proiectului, să înregistreze locul de implementare ca sediu principal/secundar în zona vizată de apel. În acest ultim caz, sunt eligibile doar proiectele de investiții care nu presupun doar achiziție de echipamente sau dotări, respectiv presupun realizarea inclusiv de lucrări de construire pentru construcții definitive pentru care este necesară emiterea autorizației de construire, conform prevederilor legale în vigoare.  Până la finalizarea implementării proiectului, solicitantul trebuie să înregistreze fiscal locul de implementare a proiectului și a echipamentelor în zona vizată de apel, în conformitate cu prevederile legale aplicabile.  Locul de implementare trebuie să fie adecvat pentru realizarea proiectului.  O investiție se poate realiza la două (sau mai multe) locuri de implementare, atât timp cât sunt respectate toate condițiile de eligibilitate, iar proiectul nu constă, de fapt, în două (sau mai multe) investiții distincte sub umbrela unei singure cereri de finanțare. |
| 6 | Nu sunt eligibile proiectele care includ investiții demarate (i.e. a fost începută execuția lucrărilor de construcții sau a fost dată o comandă fermă de bunuri) înainte de depunerea cererii de finanțare în conformitate cu prevederile Regulamentului (UE) nr. 651/2014, cu modificările și completările ulterioare |  | Ajutorul regional poate fi acordat, în baza Regulamentului (UE) nr. 651/2014, doar dacă este îndeplinită condiția privind existența efectului stimulativ. Se consideră că ajutoarele au un efect stimulativ dacă beneficiarul a depus o cerere de finanțare înainte de demararea investiției.  Demararea investiției înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată. Achiziția unui teren pe care există construcții/ structuri construite poate fi asimilată cumpărării de terenuri, caz în care această acțiune nu este considerată ”demarare a lucrărilor”. Însă, toate lucrările care constau în restructurarea și adaptarea clădirilor și terenurilor în vederea realizării proiectului de investiție finanțat prin ajutor de stat vor fi considerate ca reprezentând ”demararea lucrărilor”, în sensul definiției de mai sus.  În principiu, în cazul în care o întreprindere are nevoie de un ajutor de stat pentru a realiza un proiect specific, aceasta nu ar trebui, din rațiuni economice, să demareze realizarea proiectului înainte de a-și asigura sursele de finanțare. Cu titlu de exemplu, în cazul în care lucrările de construire a unui imobil, în vederea desfășurării unei anumite activități, au fost demarate înainte de depunerea unei cereri de finanțare, un ajutor regional pentru finalizarea lucrărilor de construire și/sau dotarea imobilului cu echipamente specifice respectivei activități nu ar îndeplini condiția privind existența efectului stimulativ.  Nu se consideră că investiția a fost demarată dacă, asupra imobilului ce face obiectul investiției, au fost efectuate și finalizate lucrări de demolare înainte de depunerea cererii de finanțare. Orice lucrări de demolare, realizate în cadrul proiectului (inclusiv încheierea unui contract pentru execuția lucrărilor de demolare), trebuie să fie demarate după depunerea cererii de finanțare. |
| 7 | Proiectele nu includ activități care au făcut parte dintr-o operațiune care este relocată în conformitate cu art. 66 sau care ar constitui un transfer al unei activități productive în conformitate cu articolul 65 alineatul (1) litera (a) din Regulamentul (UE) nr. 1060/2021, cu modificările și completările ulterioare |  | Relocare înseamnă transferul unei activități identice sau similare sau a unei părţi a acesteia de la o unitate a uneia dintre părţile contractante la Acordul privind SEE (unitatea iniţială) către unitatea unei alte părţi contractante la Acordul privind SEE unde are loc investiția care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială și de la unitatea care beneficiază de ajutor au cel puţin parţial aceleași scopuri, îndeplinesc cerințele sau necesitățile aceluiași tip de clienţi și se pierd locuri de muncă în activităţi identice sau similare la una din unităţile iniţiale ale beneficiarului din SEE.  Această prevedere se aplică la nivel de ”grup” (în cazul în care beneficiarul face parte dintr-un grup de firme, i.e. grup de întreprinderi legate, în conformitate cu prevederile Legii 346/2004).  Se consideră transfer al unei activități identice sau similare sau al unei părți a acesteia către unitatea în care urmează să aibă loc investiția inițială pentru care se solicită ajutorul, în cei doi ani anteriori depunerii cererii de finanțare. De asemenea, acesta se angajează că nu va face acest lucru pentru întreaga perioadă de durabilitate a investiției.  Există un transfer în cazul în care produsul sau serviciul de la unitatea inițială și de la unitatea care beneficiază de ajutor au cel puțin parțial aceleași scopuri, îndeplinesc cerințele sau necesitățile aceluiași tip de clienți și se pierd locuri de muncă în activități identice sau similare la una din unitățile inițiale ale beneficiarului din Spațiul Economic European.  De asemenea, ajutorul regional nu poate fi acordat unui beneficiar care a închis aceeași activitate sau o activitate similară în Spațiul Economic European (SEE) în cei doi ani care preced depunerea cererii de finanțare sau care, în momentul depunerii cererii de finanțare, are planuri concrete de a închide o astfel de activitate, oricând după depunerea cererii de finanțare inclusiv trei ani după finalizarea investiției inițiale pentru care solicită finanțare, în zona în cauză. Această prevedere se aplică la nivel de” grup” (în cazul în care beneficiarul face parte dintr-un grup de firme, i.e. grup de întreprinderi legate, în conformitate cu prevederile Legii nr. 346/2004) și doar dacă închiderea/ relocalizarea activității implică state SEE diferite, i.e. închiderea activității se realizează într-un stat SEE, iar investiția pentru care se solicită ajutor regional se desfășoară într-un alt stat SEE.  Realizarea unor lucrări de extindere a unui spațiu de producție a cărui construire a beneficiat de finanțare publică în ultimii 5 ani înainte de data depunerii cererii de finanțare se consideră a respecta această condiție de eligibilitate. |
| 8 | Pentru apelul de proiecte dedicat ITI Valea Jiului, proiectul propus contribuie la Strategia de dezvoltare economică, socială și de mediu a Văii Jiului, pentru perioada 2022-2030, aprobată prin HG nr. 901/2022, cu îndeplinirea celorlalte condiții de eligibilitate, conformitate si de evaluare |  | Proiectele depuse în cadrul apelului PTJ/P2/1.1/1.A/HD/ITI VJ aferent investițiilor productive pentru ITI Valea Jiului (Orașul Uricani, Municipiul Lupeni, Municipiul Vulcan, Orașul Aninoasa, Municipiul Petroșani, Orașul Petrila, inclusiv satele aparținătoare) sunt eligibile, în cazul în care contribuie la Strategia de dezvoltare economică, socială și de mediu a Văii Jiului, pentru perioada 2022-2030, aprobată prin HG nr. 901/2022, cu îndeplinirea celorlalte condiții de eligibilitate, conformitate si de evaluare  Solicitanții vor depune împreună cu Cererea de finanțare un aviz din partea ADTI Valea Jiului, prin intermediul căruia se certifică contribuția proiectului la îndeplinirea obiectivele Strategiei de dezvoltare economică, socială și de mediu a Văii Jiului, pentru perioada 2022-2030. Avizul va viza inclusiv caracterul integrat al proiectelor, respectiv caracterul integrat ar trebui să reiasă la nivelul strategiei ITI în sensul în care investițiile componente se completează și răspund acelorași obiective strategice.  Acest criteriu specific se aplică exclusiv apelului de proiecte PTJ/P2/1.1/1.A/HD/ITI VJ. |
| 9 | Proiectul face obiectul unei evaluări a impactului asupra mediului, dacă este cazul |  | Acest aspect implică și asigurarea imunizării la schimbările climatice a investițiilor în infrastructură care au o durată de viață preconizată de cel puțin cinci ani, în conformitate cu Orientările tehnice referitoare la imunizarea infrastructurii la schimbările climatice în perioada 2021 - 2027 (2021/C 373/01) |
| 10 | Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia |  |  |
| 11 | Graficul de de implementare a cererii de finanțare nu poate depăși 12 luni pentru proiectele care prevăd exclusiv achiziția de echipamente și 24 de luni pentru cele care implică realizarea de lucrări de construire pentru care este necesară emiterea autorizației de construire în conformitate cu prevederile Legii nr. 50/1991, republicată cu modificările și completările ulterioare. |  | Termenele de 12/24 de luni menționate se referă la activitățile prevăzute după semnarea contractului de finanțare.  La perioada de implementare estimată de după semnarea contractului de finanțare se adaugă, dacă este cazul, şi perioada de desfăşurare a activităţilor proiectului înainte de semnarea contractului, conform regulilor de eligibilitate a cheltuielilor. |
| 12 | Proiectul respectă reglementările naţionale şi comunitare privind eligibilitatea cheltuielilor, promovarea egalității de şanse şi politica nediscriminatorie; dezvoltarea durabilă, DNSH, drepturile fundamentale și Carta drepturilor fundamentale a Uniunii Europene, accesibilitatea pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, tehnologia informaţiei; achiziţiile publice, acolo unde este cazul; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz. |  | Conform declaratiei unice si grilei ETF |
| 13 | Proiectul nu a mai beneficiat de finanțare publică în ultimii 5 ani înainte de data depunerii cererii de finanţare, pentru același tip de costuri eligibile asociate acelorași intervenții realizate asupra aceleiași infrastructuri/ aceluiași segment de infrastructură şi nu beneficiază de fonduri publice din alte surse de finanțare (în cazul proiectului propus prin cererea de finanțare care implică execuția de lucrări de construcții, indiferent dacă se supun sau nu autorizării). |  | Conform declarației unice |
| 14 | Încadrarea proiectului in valorile minime/maxime ale finanțării nerambursabile acordate, respectiv 200.000 euro – 8.000.000 euro. |  |  |
| **B3** | **Eligibilitatea activităților** | | |
| 1 | Proiectul include tipuri de investiții eligibile potrivit Ghidului solicitantului aplicabil  Proiectul propus în cererea de finanțare trebuie să cuprindă, în mod obligatoriu o investiție inițială finanțabilă prin ajutor de stat regional. Este opțională includerea, în proiect, a ajutorului de minimis și a costurilor cu activele necorporale.  Este opțională includerea în cadrul proiectului a activităților de formare profesională pentru activitatea asociată investiției inițiale: calificare, recalificare, formare continuă - perfecționare sau specializare pentru activitatea de producție, comercializare şi internaționalizare, dezvoltare de competente privind managementul afacerii şi tehnologice pentru angajații aferenți locurilor de muncă nou create, în special pentru obținerea de competențe verzi sau competențe în domeniile și sectoarele emergente identificate pentru fiecare apel în parte. Cu toate acestea se va puncta suplimentar în cadrul grilei de evaluare tehnico-financiare |  | Investițiile eligibile în cadrul unui proiect trebuie să fie legate de crearea unei noi unități, de extinderea unei unități existente, sau de diversificarea producției unei unități prin realizarea unor produse noi, în conformitate cu prevederile referitoare la investițiile inițiale, din Regulamentul Comisiei (UE) nr. 651/2014 din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare.  Eligibilitatea unei activități nu este echivalentă cu eligibilitatea cheltuielilor efectuate pentru realizarea acelei activități, pentru care trebuie îndeplinite condițiile privind rambursarea și plata acestora, inclusiv respectarea pragurilor prevăzute de prezentul ghid și a legislației în domeniul achizițiilor. |
| 2 | Activitățile eligibile respectă prevederile Ghidului solicitantului în ceea ce privește încadrarea în tipurile de activități eligibile finanțabile prin ajutor de stat regional, respectiv tipurile de activități eligibile finanțabile prin ajutor de minimis, precum și pragurile asociate  Lucrările de modernizare pot fi considerate eligibile doar în măsura în care sunt aferente investiției inițiale propuse prin proiect și implică modificări/îmbunătățiri substanțiale ale infrastructurii existente.  Lucrările de modernizare nu se referă la simple lucrări de amenajare/reamenajare a spaţiilor de producţie/ prestare de servicii ale întreprinderii asociate investiției inițiale, acestea din urmă nu pot fi mai mari de 10% din valoarea ajutorului de stat regional.  **Tipuri de activități eligibile finanțabile prin ajutor de stat regional:**   1. Investiții în active corporale:  * lucrări de construire, extindere a spațiilor de producție/ prestare de servicii, inclusiv a utilităților generale aferente (alimentare cu apă, canalizare, alimentare cu gaze naturale, agent termic, energie electrică, PSI). Lucrările de modernizare pot fi considerate eligibile doar în măsura în care sunt aferente investiției inițiale propuse prin proiect și implică modificări/îmbunătățiri substanțiale ale infrastructurii existente. * achiziționarea de echipamente tehnologice, utilaje, instalații de lucru, mobilier, echipamente informatice, birotică, de natura mijloacelor fixe, cu excepția mijloacelor de transport; * achiziționarea de instalații/ echipamente specifice în scopul implementării măsurilor legate de contribuția la dezvoltarea durabilă punctate în cadrul evaluării tehnice și financiare- introducerea sau adoptarea de tehnologii verzi. Aceste elemente nu pot constitui obiectivul unic al investiției unice.   **Atenție!**  Lucrările de modernizare nu se referă la simple lucrări de amenajare/reamenajare a spaţiilor de producţie/ prestare de servicii existente ale întreprinderii asociate investiției inițiale, acestea din urmă nu pot fi mai mari de 10% din valoarea ajutorului de stat regional.  Echipamentele tehnologice, utilajele, instalațiile de lucru, mobilier, echipamentele informatice, birotică, de natura mijloacelor fixe trebuie sa fie utilizate la locația de implementare a proiectului/aria vizată de apel. Imposibilitatea demonstrării derulării de activități economice în zona vizată de apel pe perioada de durabilitate a investiției prin contracte comerciale și/sau obiective realizate va conduce la recuperarea contravalorii celor anterior menționate.   1. Investiții în active necorporale: brevete, licențe, mărci comerciale, programe informatice aferente investiției propuse, alte drepturi şi active similare, utilizate exclusiv în domeniul de activitate vizat de proiect. Programele informatice trebuie să fie legate de obiectul investiției inițiale.   Valoarea eligibilă a activelor necorporale **nu poate depăși 5%** din valoarea eligibilă a activelor corporale ce fac obiectul proiectului, **cu excepția situațiilor** în care activitatea pentru care se realizează investiția inițială este în domeniul IT&C, unde procentul privind valoarea eligibilă a activelor necorporale poate crește până la **maximum 10% din valoarea eligibilă a activelor corporale.**  Investițiile finanțabile prin ajutor de stat regional sunt eligibile doar dacă constituie o investiție inițială, în sensul dispozițiilor Schemei de măsuri de ajutor de stat și de minimis pentru finanțarea investițiilor pentru dezvoltarea IMM care sprijină creșterea durabilă și crearea de locuri de muncă în cadrul Programului Tranziție Justă 2021-2027 aprobată prin Ordinul ministrului investițiilor și proiectelor europene nr. 3996/19.10.2023, cu modificările și completările ulterioare.   1. Activități care respectă principiul economiei circulare și sunt asociate investiției inițiale propuse a fi realizate prin proiect.   **Tipuri de activități eligibile finanțabile prin ajutor de minimis:**   1. Activități de formare profesională pentru activitatea asociată investiției inițiale: calificare, recalificare, formare continuă - perfecționare sau specializare pentru activitatea de producţie, comercializare şi internaţionalizare, dezvoltare de competenţe privind managementul afacerii şi tehnologice pentru angajații aferenți locurilor de muncă nou create, în special pentru obținerea de competențe verzi sau competențe în domeniile și sectoarele emergente identificate pentru fiecare apel în parte. 2. Activități de consultanță pentru pregătirea documentației de proiect (cerere de finanțare și/sau planului de afaceri) elaborate înainte de semnarea contractului de finanțare, pentru managementul proiectului (managementul execuţiei investiţiei sau administrarea contractului de execuție, realizarea procedurilor de achiziții, monitorizare și raportare, pregătirea cererilor de rambursare). 3. Activități de proiectare pentru elaborarea documentațiilor necesare obținerii acordurilor, avizelor şi autorizațiilor aferente obiectivului de investiție. Documentația tehnico - economică trebuie sa fi fost realizată la nu mai mult de doi ani anterior depunerii cererii de finanțare; 4. Activități de asistență tehnică a proiectantului pe perioada implementării proiectului, diriginte de șantier autorizat conform prevederilor legale pentru verificarea execuției lucrărilor de construcții și instalații. 5. Activități de cercetare, dezvoltare, inovare în vederea prototipării și punerii pe piață a unor produse noi/inovative 6. Cheltuieli cu certificarea / recertificarea produselor, serviciilor, proceselor, de către un organism de certificare acreditat. 7. Certificarea / recertificarea sistemelor de management al calității (ISO 9001), al mediului (ISO 14001)/ EMAS, al siguranţei alimentelor (ISO 22000), al sănătăţii şi securităţii ocupaţionale (ISO 45001), al securității informaţiilor (ISO/IEC 27001), al energiei (ISO 50001), al calității pentru dispozitive medicale (ISO 13485), al serviciilor IT (ISO/IEC 20000), al responsabilității sociale (SA 8000), simple sau integrate. Precizăm că furnizorii de servicii de certificare eligibili pot fi numai organisme de certificare acreditate conform legii aplicabile, în domeniul pentru care agentul economic beneficiar le solicită serviciile. 8. Activități obligatorii de informare şi publicitate aferente proiectului conform cerințelor de vizibilitate a proiectelor.   Proiectul propus în cererea de finanțare trebuie să cuprindă, în mod obligatoriu, investiții în active corporale (construire/extindere si/sau dotare/ cu active corporale) finanțabile prin ajutor de stat regional. Este opțională includerea, în proiect, a investițiilor în active necorporale finanțabile prin ajutor de stat regional.  Valoarea eligibilă aferentă componentei finanțabile prin ajutor de minimis **nu poate depăși 10% din valoarea eligibilă totală a investiției.**  Dacă proiectul include cheltuieli cu serviciile de consultanță finanțabile prin ajutor de minimis, valoarea eligibilă nu poate depăși 7% din valoarea eligibilă totală a investiției. |  |  |
|  | Bugetul estimat alocat activității de bază sau pachetului de activități de bază reprezintă minimum 50% din bugetul eligibil al proiectului. Activitatea de bază va include investiții în active corporale finanțabile prin ajutor de stat regional, așa cum sunt menționate în ghidul solicitantului și va reprezenta 85% din bugetul costurilor totale eligibile ale proiectului. |  |  |
| 3 | Investiția ce face obiectul cererii de finanțare nu constă în simpla înlocuire a unor active |  |  |
| 4 | Cererea de finanțare nu include activităţi care au facut sau ar fi trebuit să facă obiectul unei proceduri de recuperare în urma transferului unei activităţi de producţie în afara zonei vizate de program și nu include activități/investiții asupra unor obiective de investiție aflate în perioada de durabilitate/ de garanție a altor finanțări europene și/sau de la bugetul de stat.” |  |  |
| 5 | Valoarea finanțării nerambursabile solicitate se încadrează în limitele minime și maxime aplicabile apelului de proiecte și in alocarea apelului de proiecte, inclusiv in pragurile asociate mecanismului de selecție in situația in care se aplica pragul de excelență |  | Pentru componenta de minimis, valoarea sprijinului financiar nerambursabil acordat se va determina înainte de semnarea contractului de finanțare, ținând cont de regulile privind intensitatea maximă și cumulul stabilite prin schema măsuri de ajutor de stat și de minimis. Anterior acordării finanțării, se va lua în considerare valoarea totală a ajutoarelor de minimis acordate în ultimii 3 ani, faptul că suma totală a ajutoarelor nu depășește plafonul de minimis și că se respectă toate condițiile prevăzute de Regulamentul (UE) nr. 2023/2831. |
| 6 | Conform declarației unice, dacă solicitantul ajutorului (la nivel de grup) a beneficiat de ajutor de stat regional pentru o investiție demarată în același județ, în ultimii trei ani (i.e. proiect unic de investiții), valoarea totală a ajutoarelor pentru proiectul unic de investiții nu depășește valoarea ajutorului ajustat pentru proiecte mari de investiții, în conformitate cu prevederile Regulamentului (UE) nr. 651/2014 al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările şi completările ulterioare.  Se va verifica inclusiv in REGAS in etapa de contractare |  |  |
| 7 | Intensitatea ajutorului de stat regional nu depășește limita maximă aplicabilă categoriei de IMM și apelului în cadrul căruia este depusă cererea de finanțare, potrivit prevederilor Ghidului solicitantului |  |  |
| 8 | Intensitatea ajutorului de minimis nu depășește limita maximă aplicabilă, potrivit prevederilor Ghidului solicitantului |  |  |
| 9 | Dacă proiectul presupune realizarea unei investiții inițiale legate de diversificarea unei unități existente, costurile eligibile finanțabile prin ajutor regional depășesc cu cel puțin 200% valoarea contabilă a activelor reutilizate, astfel cum au fost înregistrate în exercițiul financiar ce precede începerea lucrărilor |  |  |
| 10 | Dacă proiectul include și investiții în active necorporale, valoarea eligibilă nu depășește 5% din valoarea eligibilă a activelor corporale ce fac obiectul proiectului, cu excepția situațiilor în care activitatea pentru care se realizează investiția inițială este în domeniul IT&C, unde procentul privind valoarea eligibilă a activelor necorporale poate crește până la maximum 10% din valoarea eligibilă a activelor corporale. |  |  |
| 11 | Activele necorporale trebuie să îndeplinească inclusiv următoarele condiții cumulative :   * trebuie să fie utilizate exclusiv în cadrul unității care primește ajutorul; * trebuie sa fie utilizate exclusiv in scopul proiectului; * trebuie să fie amortizabile; * trebuie să fie achiziționate în condițiile pieței de la terți care nu au legături cu cumpărătorul (beneficiarul ajutorului); * trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum trei ani de la data efectuării plății finale în cadrul proiectului; * trebuie să se încadreze în limitele prevăzute de ghidul solicitantului. |  |  |
| 12 | Valoarea eligibilă aferentă componentei finanțabile prin ajutor de minimis nu poate depăși 10% din valoarea eligibilă totală a investiției. |  |  |
| 13 | Conform declarației unice, proiectul respectă legislația națională și comunitară în domeniile egalității de șanse, de gen, nediscriminare, accesibilitate, dezvoltare durabilă, eficienţă energetică, imunizare la schimbările climatice. |  |  |
| **C** | **Neîncadrarea în situațiile de excludere prevăzute în Declarația unică – Secțiunea B** | | |
| 1 | Conform Declarației unice, Solicitantul nu se află în niciuna din situațiile de excludere prevăzute de legislația națională, respectiv Ghidul solicitantului, menționate în Declarația unică – secțiunea B |  | 1. Solicitantul nu se află în niciuna din situațiile de excludere de mai jos:  a. Se află în stare de faliment/ insolvenţă sau face obiectul unei proceduri de lichidare sau de administrare judiciară, a încheiat acorduri cu creditorii (în procedurile anterior menţionate), şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;  b. Face obiectul unei proceduri legale pentru declararea sa într-una din situațiile de la punctul a.;c. Este subiectul unei decizii de recuperare a unui ajutor de stat ce nu a fost deja executată și creanța nu a fost integral recuperată, anexându-se dovezi în acest sens;  d. a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructuraree.. Este în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare și anume:   * + 1. *În cazul unei societăţi comerciale cu răspundere limitată (alta decât un IMM care există de cel puţin 3 ani sau, în sensul eligibilităţii pentru ajutor pentru finanţare de risc, un IMM care îndeplinește condiţia prevăzută la articolul 21 alineatul (3) litera (b) din regulament și care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depășește jumătate din capitalul social subscris. În sensul acestei dispoziţii, „societate cu răspundere limitată” se referă în special la tipurile de societăţi comerciale menţionate în anexa I la Directiva nr. 2013/34/UE a Parlamentului European și a Consiliului, iar „capital social” include, dacă este cazul, orice capital suplimentar.*     2. *În cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii [alta decât un IMM care există de cel puţin trei ani sau, în sensul eligibilităţii pentru ajutor pentru finanţare de risc, un IMM care îndeplinește condiţia prevăzută la art. 21 alin (3) litera (b) din regulament și care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul propriu așa cum reiese din contabilitatea societăţii a dispărut din cauza pierderilor acumulate. În sensul prezentei dispoziţii, „o societate comercială în care cel puţin unii dintre asociaţi au răspundere nelimitată pentru creanţele societăţii” se referă în special la acele tipuri de societăţi menţionate în anexa II la Directiva nr. 2013/34/UE.*     3. *Atunci când întreprinderea face obiectul unei proceduri colective de insolvenţă sau îndeplinește criteriile prevăzute în dreptul intern pentru ca o procedură colectivă de insolvenţă să fie deschisă la cererea creditorilor săi.*     4. *Atunci când întreprinderea a primit ajutor pentru salvare și nu a rambursat încă împrumutul sau nu a încetat garanţia sau a primit ajutoare pentru restructurare și face încă obiectul unui plan de restructurare.*     5. *În cazul unei întreprinderi care nu este un IMM, atunci când, în ultimii doi ani: 1. raportul datorii/capitaluri proprii al întreprinderii este mai mare de 7,5; și 2. capacitatea de acoperire a dobânzilor calculată pe baza EBITDA se situează sub valoarea 1,0.*   f. A fost găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare obţinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare. |
| 2 | Conform Declarației unice, reprezentantul legal al Solicitantului nu se află în niciuna din situațiile de excludere prevăzute de legislația națională, respectiv Ghidul solicitantului, menționate în Declarația unică – secțiunea B |  | 2. Solicitantul și/sau reprezentantul legal al solicitantului nu se află în niciuna din situațiile de excludere de mai jos:  a. este subiectul unui conflict de interese, definit în conformitate cu prevederile naţionale/ comunitare în vigoare, sau se află într-o situaţie care are sau poate avea ca efect compromiterea obiectivității și imparțialității procesului de evaluare selecție, contractare și implementare a proiectului;  b. se află în situația de a induce grav în eroare Autoritatea de Management sau comisiile de evaluare şi selecţie, prin furnizarea de informaţii incorecte în cadrul prezentului apel de proiecte sau a altor apeluri de proiecte derulate în cadrul PTJ;  c. se află în situația de a încerca/ de a fi încercat să obţină informaţii confidenţiale sau să influenţeze comisiile de evaluare şi selecţie sau Autoritatea de Management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul PTJ;  d. să fi suferit condamnări definitive în cauze referitoare obţinerea şi utilizarea fondurilor europene şi/sau a fondurilor publice naţionale aferente acestora, inclusiv condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata. |

1. Diminuarea numărului mediu de salariați cu procentele menționate se va raporta la anul anterior deschiderii apelului de proiecte și se va menține pe perioada de implementare a proiectului până la termenul limită de demonstrare a atingerii indicatorului conform Ghidului solicitantului și contractului de finanțare, respectiv numărul de locuri de muncă pentru care solicitantul se angajează că le creează în urma implementării proiectului, ulterior intervenind obligația menținerii locurilor de muncă nou create aferente investiției, pe întreaga perioadă de durabilitate. [↑](#footnote-ref-1)